laion/Wikipedia-Exotic huggingface dataset:
চারঘাট উপজেলা

চারঘাট উপজেলা বাংলাদেশের রাজশাহী জেলার অন্তর্গত একটি উপজেলা। রাজশাহী শহর থেকে এর দুরত্ব প্রায় ৩২ কিলোমিটার। এটি ১৯১৯ সালে থানা হিসেবে গঠিত হয় এবং ১৯৮৩ সালে  এটিকে উপজেলায় রুপান্তর করা হয়। একসময় কলকাতা বন্দর থেকে স্টিমার এই অঞ্চলের থানাঘাট, ঠাকুর বাড়ীর ঘাট, স্টিমার ঘাট ও বাবুলালের ঘাটে আসা যাওয়া করত।[তথ্যসূত্র প্রয়োজন] এই উপজেলার উত্তরে পবা উপজেলা ও পুঠিয়া উপজেলা ও দক্ষিণে বাঘা উপজেলা, পূর্বে নাটোর জেলার বাগাতিপাড়া উপজেলা ও বাঘা উপজেলা, পশ্চিমে পবা উপজেলা ও ভারতর পশ্চিমবঙ্গ। এর পাশে দিয়ে পদ্মা নদী প্রবাহিত হয়েছে। চারঘাট উপজেলা মোট ৬ টি ইউনিয়ন নিয়ে গঠিত। যথা- ইউসুফপুর ইউনিয়ন শলুয়া ইউনিয়ন সরদহ ইউনিয়ন নিমপাড়া ইউনিয়ন চারঘাট ইউনিয়ন ভায়ালক্ষীপুর ইউনিয়ন বাংলাদেশের জনশুমারি ও গৃহগণনা ২০২২ অনুযায়ী চারঘাট উপজেলা মোট জনসংখ্যা ২,২৪,৮৩৩ জন যেখানে রাজশাহী জেলায় জনসংখ্যা ২৩,৬১,৫৭২ জন। অর্থাৎ রাজশাহীর জেলার মোট জনসংখ্যার ৯.৫২ শতাংশ বসবাস করে চারঘাট উপজেলায়। এবং বাংলাদেশের মোট জনসংখ্যার ০.১৩৬ শতাংশ বসবাস করে চারঘাট উপজেলায়। চারঘাট উপজেলার মোট জনসংখ্যার ১,১২,৯৭০ জন নারী এবং ১,১১,৮৬৩ পুরুষ। অর্থাৎ ৫০.২৪ শতাংশ নারী এবং ৪৯.৭৬ শতাংশ পুরুষ। চারঘাটে জনঘনত্ব ১,৩৬৬/বর্গকিলমিটার এবং ৩৫৩৯/বর্গমাইল। এখানে প্রতি ১ বর্গকিলমিটারে ১,৩৬৬ জন লোক বসবাস করে। যেখানে, ২০১১ সালে প্রতি ১ বর্গকিলমিটারে ১,১০০ জন লোক বসবাস করত। বাংলাদেশের জনশুমারি ও গৃহগণনা ২০২২ অনুযায়ী চারঘাট উপজেলায় সাক্ষরতার হার  ৭০.৯৯ শতাংশ ( ৭ বছরের উর্ধ্বে )। যেখানে রাজশাহী জেলায় সাক্ষরতার হার  ৭২.০১ শতাংশ এবং বাংলাদেশে সাক্ষরতার হার ৭৪.৬৬ শতাংশ। চারঘাটে পুরুষের সাক্ষরতার হার ৭২.৭৪ শতাংশ এবং মহিলার সাক্ষরতার হার ৬৯.২৭ শতাংশ। উল্লেখ্য, ২০১১ সালে চারঘাট উপজেলায় শাক্ষরতার হার ছিল প্রায় ৬৪ শতাংশ যেখানে বালাদেশের সাক্ষরতার হার ছিল ৫৮.৭৭ শতাংশ। এখানকার বেশিরভাগ লোকই চাষাবাদ এবং কৃষিনির্ভর ব্যবসার সাথে জড়িত। তবে কিছু এলাকার লোক ব্যাবসায়ী জেলে ও তাঁতী । উল্লেখযোগ্য বাণিজ্য হচ্ছে আম ব্যবসা।এখানে সরকারী ভাবে নন্দাখামার এলাকায় গোপালপুর চিনিকলের জন্য কাঁচামাল হিসেবে আখ চাষ করা হয়। এছাড়া অনেকে বিভিন্ন চাকরি করেন। বর্তমানে চারঘাট উপজেলার কৃষকরা প্রায় বারো মাস বিভিন্ন ধরনের চাষাবাদ করে থাকেন। এখানকার মানুষেরা আখ চাষাবাদের পাশাপাশি বেশিরভাগ ধান চাষাবাদ করে থাকেন। চারঘাট উপজেলা পান এর খড়ের জন্য বেশি বিখ্যাত। কারণ এই উপজেলায় সর্ব প্রথম পানের খড়ের উৎপাদন শুরু হয়। স্লুইস গেট ঝিকরা গ্রামের হাজার বছরের প্রাচীন তেঁতুল বৃক্ষ পদ্মা নদী বড়াল নদী রাজশাহী ক্যাডেট কলেজ পার্ক ও পিকনিক স্পট টাইমপাস পার্ক বাংলাদেশ পুলিশ একাডেমী চারঘাট বয়স্ক বিনোদন কেন্দ্র মিয়াপুর হাফেজিয়া রহমানিয়া মাদ্রাসা চারঘাট উপজেলা মডেল মসজিদ শহীদ শিবলী স্বরনী বাংলাদেশ গ্রাম থিয়েটার ,পদ্মা বড়াল থিয়েটার বালু মহল প্রভাষ লাহিড়ী – প্রাক্তন মন্ত্রী ও গণপরিষদ সদস্য মোহাম্মদ মকসেদ আলী- সাবেক সংসদ সদস্য। এ,বি,এম নওরোজ - ব্রিগেডিয়ার জেনারেল নাজমুল হক সরকার – প্রাক্তন সংসদ সদস্য ডা. আলাউদ্দিন – প্রাক্তন মন্ত্রী ও সংসদ সদস্য নুরুন্নবী চাঁদ – প্রাক্তন মন্ত্রী ও সংসদ সদস্য মোহাম্মদ আজিজুর রহমান – প্রাক্তন মন্ত্রী ও সংসদ সদস্য মোহাম্মদ রায়হানুল হক – প্রাক্তন মন্ত্রী ও সংসদ সদস্য শাহরিয়ার আলম – রাজনীতিবিদ ও প্রতিমন্ত্রী, পররাষ্ট্র মন্ত্রণালয় বাংলাদেশ পরিসংখ্যান ব্যুরো (ডিসেম্বর ২০২৩)। "জনশুমারি ও গৃহগণনা ২০২২: ন্যাশনাল রিপোর্ট (ভলিউম ১)"। গণপ্রজাতন্ত্রী বাংলাদেশ সরকার।  "চারঘাট উপজেলা - Banglapedia"।  বাংলাপিডিয়ায় চারঘাট উপজেলা
বাঘা উপজেলা

বাঘা বাংলাদেশের রাজশাহী জেলার অন্তর্গত একটি উপজেলা। এই উপজেলার উত্তরে চারঘাট উপজেলা ও নাটোর জেলার বাগাতিপাড়া উপজেলা, দক্ষিণে কুষ্টিয়া জেলার দৌলতপুর উপজেলা, পূর্বে নাটোর জেলার লালপুর উপজেলা ও বাগাতিপাড়া উপজেলা, পশ্চিমে ভারতের পশ্চিমবঙ্গ ও পদ্মা নদী। পৌরসভা ০২টি, ইউনিয়ন ৭টি, মৌজা ৯৯ টি, গ্রামের সংখ্যা ১২৬ টি এই উপজেলার ইউনিয়নগুলো হচ্ছে: বাজুবাঘা ইউনিয়ন গড়গড়ি ইউনিয়ন পাকুড়িয়া ইউনিয়ন মনিগ্রাম ইউনিয়ন বাউসা ইউনিয়ন আড়ানী ইউনিয়ন চকরাজাপুর ইউনিয়ন এই উপজেলার পৌরসভাগুলো হচ্ছে: বাঘা পৌরসভা আড়ানী পৌরসভা জনসংখ্যা - ১৮৪১৮৩ (২০১১ সনের আদম শুমারী অনুযায়ী) পুরুষ ৯২০১০জন মহিলা ৯২১৭৩জন এই উপজেলায় কলেজের সংখ্যা হলো ৯ টি। মাধ্যমিক বিদ্যালয়ের সংখ্যা হলো ৪৯ টি। ভোকেশনালের সংখ্যা ৭ টি। মাদ্রাসার সংখ্যা ৯ টি। প্রাথমিক বিদ্যালয়ের সংখ্যা ৭৪ টি। এই উপজেলায় একটি সরকারি কলেজ ও একটি সরকারি মাধ্যমিক বিদ্যালয় রয়েছে। এই উপজেলায় তেমন কোন অর্থনৈতিক স্থাপনা নেই। তবে এই এলাকার মানুষ অনেক পরিশ্রমী । এই উপজেলায় অসখ্যা বাজার এবং ২ টি গরুর হাট রয়েছে। শাহরিয়ার আলম - রাজনীতিবিদ, পররাষ্ট্র প্রতিমন্ত্রী। আব্দুর রাজ্জাক- ব্রিগেডিয়ার জেনারেল,বাংলাদেশ সেনাবাহিনী। ডা.শরিফ আহম্মেদ(হিরা)- কর্নেল, বাংলাদেশ সেনাবাহিনী। পলান সরকার, সমাজসেবী, সাদা মনের মানুষ। বাঘা শাহী মসজিদ বাঘা মাজার তেঁতুলিয়া বড় সাঁকো আড়ানী ক্ষ্যাপার আখড়া মন্দির দীঘা, স্বাধীন সাগর বাঘা জাদুঘর উৎসব পার্ক বাঘা শাহী মসজিদ, রাজশাহী রাজশাহী জেলার বাঘা উপজেলার পার্শ্ববর্তী পদ্মা নদী। বাঘা উপজেলার পদ্মা নদীর মধ্যবর্তী বালুময় চরে শুষ্ক মৌসুমে এক পড়ন্ত বিকাল। বাংলাদেশ জাতীয় তথ্য বাতায়ন (জুন ২০১৪)। "এক নজরে বাঘা"। গণপ্রজাতন্ত্রী বাংলাদেশ সরকার। ৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  "সংরক্ষণাগারভুক্ত অনুলিপি"। ২৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৯।  বাংলাপিডিয়ায় বাঘা উপজেলা
বোয়ালিয়া থানা

বোয়ালিয়া বাংলাদেশের রাজশাহী জেলার একটি মেট্রোপলিটন থানা। এটি রাজশাহী সিটি কর্পোরেশনের আওতাধীন। ১৯৮৭ খ্রিস্টাব্দে বোয়ালিয়া থানা প্রতিষ্ঠিত হয়। বোয়ালিয়া থানার আওতাধীন রাজশাহী সিটি কর্পোরেশনের এলাকাসমূহ হল: রাজশাহী সিটি কর্পোরেশন রাজশাহী জেলা "বোয়ালিয়া থানা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ১৮ জুন ২০২৪।  "রাজশাহী মেট্রোপলিটন পুলিশ"। rmp.gov.bd। রাজশাহী মেট্রোপলিটন পুলিশ। সংগ্রহের তারিখ ১৮ জুন ২০২৪।  বাংলাপিডিয়ায় বোয়ালিয়া থানা
পবা উপজেলা

পবা বাংলাদেশের রাজশাহী জেলার অন্তর্গত একটি উপজেলা। আয়তন ২৮০.৪২০ বর্গ কিঃ মিঃ (পৌরসভা সহ)। অবস্থান: ২৪°১৮´ থেকে ২৪°৩১´ উত্তর অক্ষাংশ এবং ৮৮°২৮´ থেকে ৮৮°৪৩´ পূর্ব দ্রাঘিমাংশ। এর উত্তরে মোহনপুর উপজেলা ও তানোর উপজেলা, দক্ষিণে ভারতের পশ্চিমবঙ্গ ও চারঘাট উপজেলা, পূর্বে পুঠিয়া উপজেলা ও দুর্গাপুর উপজেলা, পশ্চিমে গোদাগাড়ী উপজেলা। এই উপজেলার ইউনিয়নগুলো - দর্শনপাড়া ইউনিয়ন হুজুরিপাড়া ইউনিয়ন দামকুড়া ইউনিয়ন হরিপুর ইউনিয়ন, পবা হড়গ্রাম ইউনিয়ন হরিয়ান ইউনিয়ন বড়গাছি ইউনিয়ন পারিলা ইউনিয়ন রাজশাহী জেলাধীন পবা উপজেলা ০৮ টি ইউনিয়ন ও ২টি পৌরসভা সমন্বয়ে গঠিত যার মধ্যে "বড়গাছী ইউনিয়ন" অন্যতম। আয়তন ২৮০.৪২০ বর্গ কিঃ মিঃ। ১৯৮৩ সালের ১১ নভেম্বর পবাকে থানা হতে উপজেলায় উন্নীত করা হয়। পবা মৌজা হতে পবা উপজেলার নামকরণ হয়। পূর্বে পবা মৌজায় পবা থানা অবস্থিত ছিল। সিটি কর্পোরেশন প্রতিষ্ঠিত হওয়ার পর পবা মৌজা সিটি কর্পোরেশনের অন্তর্ভুক্ত হয় এবং পবা থানার নামকরণ করা হয় শাহমখদুম থানা। কিন্তু পবা উপজেলার নামটি অপরিবর্তিত থেকে যায়। বর্তমানে পবা উপজেলায় বেশ কয়েকটি মেট্রোপলিটন থানা প্রতিষ্ঠিত হয়েছে মাননীয় প্রধানমন্ত্রী শেখ হাসিনা থানা গুলোর উদ্ভোদন করেন। বর্তমানে পবা মেট্রোপলিটন থানাটি পবা উপজেলার নওহাটা পৌরসভায় অবস্থিত। পবা উপজেলার উত্তরে মোহনপুর ও তানোর উপজেলা, দক্ষিণে চারঘাট উপজেলা ও ভারতের পশ্চিমবঙ্গ, পূর্বে পুঠিয়া ও দুর্গাপুর উপজেলা এবং পশ্চিমে গোদাগাড়ী উপজেলা। এটি রাজশাহী সিটি কর্পোরেশন সংলগ্ন একটি উপজেলা, সিটি কর্পোরেশনের চারিদিক ঘিরেই পবা উপজেলার অবস্থান। ২০১৯ সালে পবা থানাকে রাজশাহী মেট্রোপলিটন পুলিশ অধীনে আনা হয়। এখানে একটি বিমান বন্দর, একটি সুগার মিল, একটি জুটমিল, একটি বিদ্যুৎ কেন্দ্র, আটটি বৃহৎ কোল্ড স্টোরেজ (যার মধ্যে অন্যতম মাধবপুরে অবস্থিত "রাজ কোল্ড স্টোরেজ"), এখানে প্রতিষ্ঠিত "রাজ কোল্ড স্টোরেজ", বর্তমান এশিয়া মহাদেশের সবচেয়ে বড় আলুর কোল্ড স্টোরেজ। একটি সরকারি শিশু পরিবার ও একটি সেফ হোম রয়েছে।[যাচাই করার জন্য উদ্ধৃতি প্রয়োজন] এখানে প্রাইভেট মেডিকেল কলেজ,প্রাইভেট বিশ্ববিদ্যালয়, উন্মুক্ত বিশ্ববিদ্যালয়, ডিগ্রি কলেজ, মাধ্যমিক ও উচ্চ মাধ্যমিক প্রতিষ্ঠান অবস্থিত। যেমন শাহ মখদুম মেডিকেল কলেজ, বরেন্দ্র বিশ্ববিদ্যালয়,কবি কাজী নজরুল ইসলাম ডিগ্রী কলেজ,হাট রামচন্দ্রপুর ডিগ্রি কলেজ, নওহাটা সরকারী ডিগ্রী কলেজ, নওহাটা মহিলা কলেজ, নওহাটা সরকারি উচ্চ বিদ্যালয়, খড়খড়ী উচ্চ বিদ্যালয়, খড়খড়ী বালিকা উচ্চ বিদ্যালয়, বড়গাছী স্কুল এন্ড কলেজ, দারূসা কলেজ, ভেড়াপড়া আদর্শ কলেজ টেকনিক্যাল কলেজ, বি এম কলেজ, কাটাখলি আদর্শ ডিগ্রী কলেজ, বড়গাছী হাই স্কুল,হাট রামচন্দ্রপুর উচ্চ বিদ্যালয়, মাধবপুর হাই স্কুল প্রভতি, নওহাটা বালিকা উচ্চ বিদ্যালয ও বিকেএসপি আঞ্চলিক প্রশিক্ষণ কেন্দ্র, রাজশাহী অত্র উপজেলায় অবস্থিত। পবা উপজেলার বেশির ভাগ মানুষের মূল পেশা আলু, ধান, আখ আরও অন্যান্য ফসল চাষ করা। এই উপজেলায় অন্যান্য ফসলের তুলনায় পাট ও আলু চাষ বেশি হওয়ায় ৮টি কোল্ড স্টোরেজ ও আমান পাট কল গড়ে উঠেছে। রাজশাহী সুগার মিলস এই উপজেলার মধ্যেই অবস্থিত। শুকুর মাহমুদ, বাংলাদেশি কবি (পবা উপজেলার সিন্দুর কুসুম্বী গ্রামে) নাজমুল হোসেন শান্ত: ক্রিকেট খেলোয়াড় তামলি রাজার বাড়ি বাগধানী শাহী মসজিদ বারনই নদী বাংলাদেশ জাতীয় তথ্য বাতায়ন (জুন ২০১৪)। "একনজরে পবা উপজেলা"। গণপ্রজাতন্ত্রী বাংলাদেশ সরকার। সংগ্রহের তারিখ ১৫ ডিসেম্বর ২০১৪। [স্থায়ীভাবে অকার্যকর সংযোগ] বাংলাপিডিয়ায় পবা উপজেলা উইকিমিডিয়া কমন্সে পবা উপজেলা সংক্রান্ত মিডিয়া রয়েছে।
টুভালুর ইতিহাস

স্পেনদেশীয় বনিক আলভারো ডি মেন্ডানা ওয়াই নেইরা ১৫৬৮ সালে প্রথম টুভালুর অন্তর্গত নুই নামক একটি ছোট দ্বীপ আবিষ্কার করেন। টেরা অস্ট্রালিস নামক একটি পৌরাণিক ভূমি আবিষ্কারের অভিযানে বের হয়েছিলেন তিনি। ১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুটি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার ব্রিটিশ আইনসভার সদস্য এডওয়ার্ড এলিসের নামে এই দ্বীপসমষ্টির নামকরণ করেন এলিসেস গ্রুপ। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল রেবেকা। পরেরদিন সকালে পেইস্টার ফুনাফুটি থেকে ৪৩ মাইল দূরে ১৭টি ছোট ছোট দ্বীপের আরেকটি গুচ্ছ আবিষ্কার করেন এবং এর নামকরণ করেন ডি পেইস্টার্‌স আইল্যান্ড বা ডি পেইস্টারের দ্বীপ। এটি ছিল প্রথম প্রদত্ত নাম যা সমগ্র অঞ্চলের জনগণ কর্তৃক স্থায়ীভাবে ব্যবহৃত হয়। ১৯৪১ সালে যুক্তরাষ্ট্রের অভিযাত্রী দলের প্রধান চার্লস উইলকিস টুভালুর তিনটি দ্বীপে ভ্রমণ করেন এবং সেখানকার আগ্রহী পর্যটকদের স্বাগতম জানান। এরপর অনেকদিন পর্যন্তই টুভালুর সাথে বহির্বিশ্বের অন্য কোন দেশের তেমন যোগাযোগ হয়নি। ১৮৬৩ সালে দক্ষিণাঞ্চলীয় দ্বীপ থেকে প্রায় ১০০ জন ব্যক্তি আটক হয়। এরা সবাই দাস হিসেবে একটি জাহাজে করে বিদেশে পাচার হচ্ছিল। তবে তাদের বলা হয়েছিলো যে তাদেরকে খৃস্টধর্ম সম্বন্ধে শিক্ষা দেয়া হবে। টুভালুর এই দাসদেরকে পরবর্তীকালে পেরুর অন্তবর্তী গুয়ানো নামক একটি খনিতে জোরপূর্বক কাজে নিয়োগ করা হয়। ঊনবিংশ শতাব্দীর শেষদিকে যখন প্রশান্ত মহাসাগরের মাঝে বিভিন্ন দেশের অধিকারগত বিভাজন আসে তখন স্বাভাবিকভাবেই টুভালু ও পার্শ্ববর্তী দ্বীপাঞ্চলসমূহ যুক্তরাজ্যের অধিকারে আসে। ইংরেজরা ১৮৯২ সাল থেকে ১৯১৬ সাল পর্যন্ত এলিস দ্বীপপুঞ্জকে একটি প্রোটেক্টোরেট হিসেবে শাসন করে এবং এর পরে ১৯৭৪ সাল পর্যন্ত এটি ছিল গিলবার্ট এবং এলিস দ্বীপপুঞ্জ কলোনির একটি অংশ। দ্বিতীয় বিশ্বযুদ্ধের সময় এই দ্বীপগুলোতে হাজার হাজার মার্কিন সৈন্য মোতায়েন করা ছিলো। ১৯৪২ সালের অক্টোবর মাসের প্রথম দিকে মার্কিন বাহিনী ফুনাফুটি, নানুমিয়া এবং নুকুফেটাউ নামক দ্বীপগুলোতে বিমান ঘাঁটি স্থাপন করে। দ্বীপের সাধারণ জনগণের সাথে মার্কিন বাহিনীর সম্পর্ক বন্ধুত্বসুলভ ছিল। বিশেষত যুক্তরাষ্ট্রের মেরিন কর্‌পস্‌ এবং নৌবাহিনীর সীবি ব্যাটালিয়নের সৈনিকদের সাথে সাধারণ মানুষের সম্পর্ক ছিল সবচেয়ে গভীর। তখন মার্কিন বাহিনী ফুনাফুটিতে যে বিমান ঘাঁটিটি স্থাপন করেছিলো তা টুভালুতে এখনও ব্যবহৃত হয়। এটি বর্তমানে অ্যামেরিকান প্যাসেজ হিসেবে ব্যবহৃত হয়ে থাকে। ১৯৭৪ সালে টুভালুর অধিবাসীরা ইংরেজদের অধীনে একটি পৃথক রাষ্ট্রের সম্মানলাভের জন্য ভোট দেয়। তাদের দাবী ছিল গিলবার্ট দ্বীপপুঞ্জ, যা স্বাধীনতা পাবার পর কিরিবাতি নামে পরিচিত হয়ে আসছিল, থেকে টুভালুকে পৃথক করে একটি পৃথক রাষ্ট্র গঠন করা হোক। এই পৃথকীকরণ শেষ পর্যন্ত সম্ভব হয়েছিলো। কিন্তু টুভালু পূর্ণ স্বাধীনতা পায় ১৯৭৮ সালে। ১৯৭৯ সালে টুভালু যুক্তরাষ্ট্রের সাথে বন্ধুত্বের নিদর্শনস্বরুপ একটি চুক্তি সম্পাদন করে। এর আগে যুক্তরাষ্ট্র তার নিয়ন্ত্রণে থাকা ৪টি দ্বীপ টুভালুর অধীনে ছেড়ে দেয় এবং সেগুলোর উপর টুভালুর প্রকৃত অধীকার মেনে নেয়। ২০০২ সালের জুলাই মাসে টুভালুতে সম্পূর্ণ নিরপেক্ষ এবং মুক্তভাবে সাধারণ নির্বাচন অনুষ্ঠিত হয়। এই ১৫ জন আইনসভার সদস্য হন যাদের মধ্যে ৫জনই ছিলেন সম্পূর্ণ নতুন। একই বছরের আগস্ট মাসে সাউফাটু সোপোআংগা দেশের প্রধানমন্ত্রী নির্বাচিত হন যিনি পূর্বে একজন বেসামরিক কর্মকর্তা ছিলেন। বর্তমানে টুভালুতে একটি মুক্ত বাণিজ্যিক ব্যবস্থা বিরাজমান রয়েছে। টুভালুর ইতিহাস টুভালু সম্বন্ধে কিছু জ্ঞাতব্য বিষয়
নিউজিল্যান্ডের ইতিহাস

প্রায় ৭০০ বছর আগে পলিনেশীয় বিভিন্ন জাতি নিউজিল্যান্ড আবিষ্কার করে ও এখানে বসতি স্থাপন করে। এরা ধীরে ধীরে একটি স্বতন্ত্র মাওরি সংস্কৃতি গড়ে তোলে। ১৬৪২ সালে প্রথম ইউরোপীয় অভিযাত্রী, ওলন্দাজ আবেল তাসমান, নিউজিল্যান্ডে নোঙর ফেলেন। ব্রিটিশ অনুসন্ধানকারী জেমস কুক, যিনি তাঁর তিনটি ভ্রমণের প্রথম দিকে ১৭৬৯ সালের অক্টোবরে নিউজিল্যান্ডে পৌঁছেছিলেন, তিনিই প্রথম ইউরোপীয় ছিলেন যিনি নিউজিল্যান্ডকে পরিদর্শন ও মানচিত্র করেছিলেন। ১৮শ শতকের শেষ দিক থেকে অভিযাত্রী, নাবিক, মিশনারি, ও বণিকেরা নিয়মিত এখানে আসতে থাকে। ১৮৪০ সালে ব্রিটিশ সাম্রাজ্য ও নিউজিল্যান্ডের মাওরি গোত্রগুলি চুক্তি স্বাক্ষর করে এবং এর ফলে নিউজিল্যান্ড ব্রিটিশ সাম্রাজ্যের অধীনে আসে। মাওরিদেরকে ব্রিটিশ নাগরিকদের সমান মর্যাদা দেওয়া হয়। এসময় নিউজিল্যান্ডে ব্যাপকভাবে ইউরোপীয় বসতি স্থাপন শুরু হয়। ইউরোপীয় অর্থনৈতিক ও বিচার ব্যবস্থা আরোপের ফলে মাওরিরা তাদের বেশিরভাগ জমিজমা ইউরোপীয়দের কাছে হারিয়ে দরিদ্র হয়ে পড়ে। ১৯৩০-এর দশকে নিউজিল্যান্ডকে একটি কল্যাণমুখী রাষ্ট্র হিসেবে গড়ে তোলা হতে থাকে। অর্থনীতিতে সরকারের হস্তক্ষেপ বাড়ানো হয়। একই সময়ে মাওরিদের মধ্যে এক ধরনের সাংস্কৃতিক বিপ্লব বা রনেসাঁ ঘটে। মাওরিরা বিরাট সংখ্যায় শহরে বসতি স্থাপন করা শুরু করে এবং নিজেদের অধিকার আদায়ের লক্ষ্যে আন্দোলন শুরু করে। ১৯৮০-এর দশকে অর্থনীতিতে সরকারী হস্তক্ষেপ হ্রাস করা হয় এবং অনেক উদারপন্থী নীতি বাস্তবায়ন করা হয়। বৈদেশিক সম্পর্কের ব্যাপারে অতীতে নিউজিল্যান্ড যুক্তরাজ্য ও যুক্তরাষ্ট্রের অনুসারী ছিল, তবে বর্তমানে এ ব্যাপারে দেশটি অনেক স্বাধীন। Wilson, John। "European discovery of New Zealand – Abel Tasman"। Te Ara: The Encyclopedia of New Zealand। New Zealand। সংগ্রহের তারিখ ১৬ জানুয়ারি ২০১০। 'On 13 December 1642 the Dutch sighted "a large land, uplifted high" – probably the Southern Alps ...' উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cook's Journal, 7 October 1769, National Library of Australia, http://southseas.nla.gov.au/journals/cook/17691007.html, visited 20120409
এশিয়ার ইতিহাস

এশিয়ার ইতিহাস মূলত ইউরেশিয়ার স্তেপ অঞ্চল দ্বারা সংযোজিত এশিয়ার প্রান্তস্থ কিছু উপকূলীয় এলাকা যেমন পূর্ব এশিয়া, দক্ষিণ এশিয়া, মধ্যপ্রাচ্য ইত্যাদির সমবেত বা যৌথ ইতিহাস। বিশ্বের প্রাচীনতম তিনটি সভ্যতা মেসোপটেমিয়া, ভারত ও চীন সভ্যতা এশিয়ার সমুদ্র-উপকূলীয় সীমানাতে বড় কিছু নদীর অববাহিকাস্থিত উপত্যকা তথা নিম্নভূমিতে গড়ে উঠেছিল। নদীগুলির অববাহিকার মাটি ছিল উর্বর ও এখানে অনেক ফসল ফলত। সভ্যতা তিনটির মধ্যে অনেক মিল ছিল এবং এগুলি সম্ভবত একে অপরের সাথে প্রযুক্তি ও জ্ঞান লেনদেন করেছিল (যেমন গণিত ও চাকা)। তিনটি সভ্যতাই নিজস্ব লিখন পদ্ধতি উদ্ভাবন করে। এইসব নিম্নভূমিতে নগর, রাষ্ট্র ও সাম্রাজ্য গড়ে ওঠে। এশিয়ার মধ্যভাগের স্তেপ অঞ্চলটিতে বহুযুগ ধরেই অশ্বারোহী যাযাবর জাতিরা বাস করে আসছে। কেন্দ্রীয় স্তেপ অঞ্চল থেকে তারা এশিয়ার সর্বত্র পৌঁছাতে পারত। এশিয়ার উত্তর অংশ, যা মূলত সাইবেরিয়ার সিংহভাগ গঠন করেছে, ঘন অরণ্য ও তুন্দ্রাভূমিতে আবৃত ছিল বলে স্তেপ অঞ্চলের যাযাবরেরা এখানে যেতে পারত না। ফলে সাইবেরিয়ার এই অঞ্চলগুলিতে জনবসতি খুবই কম ছিল। এশিয়ার কেন্দ্রভাগ ও পরিসীমা অঞ্চলগুলি মরুভূমি ও পর্বত দ্বারা একে অপর থেকে বিচ্ছিন্ন। ককেসাস পর্বতমালা, হিমালয় পর্বতমালা, কারাকুম মরুভূমি ও গোবি মরুভূমির কারণে স্তেপের অশ্বারোহী জাতিরা অনেক কষ্ট স্বীকার করার পর এগুলি অতিক্রম করতে পারত। একবার অতিক্রম করার পর অবশ্য তারা উপকূলীয় জাতিগুলিকে সামরিকভাবে প্রায়ই পরাজিত করত। কিন্তু এসব অঞ্চলে উন্মুক্ত তৃণভূমির অভাব থাকার কারণে অশ্ববাহিনী পালন করে রাখা যেত না, ফলে যাযাবর জাতিগুলি স্থানীয় সমাজ-সংস্কৃতির সাথে শীঘ্রই মানিয়ে নিত। দক্ষিণ এশিয়াতে সিন্ধু সভ্যতা খ্রিস্টপূর্ব ২য় সহস্রাব্দের মাঝামাঝি পর্যন্ত বিরাজ করেছিল। এরপর এখানে আর্য জাতির আগমন ঘটে। আর্যদের ধর্ম ধীরে ধীরে হিন্দু ধর্মে রূপ নেয়। মৌর্য রাজবংশ দক্ষিণ এশিয়াকে একত্রিত করে বিরাট সাম্রাজ্য প্রতিষ্ঠা করেছিল। ১২শ শতক থেকে এখানে মুসলমান শাসকদের আগমন ঘটে। পূর্ব এশিয়াতে চীনা সংস্কৃতি আধিপত্য বিস্তার করেছিল। ১৭০০ খ্রিস্টপূর্বাব্দ থেকে ২০শ শতক পর্যন্ত বহু হাজার বছর ধরে ধারাবাহিকভাবে অনেকগুলি রাজবংশ চীন শাসন করে। উত্তর ও মধ্য এশিয়ার একটি জাতি, যাদের নাম মঙ্গোল জাতি, ১৩শ ও ১৪শ শতকে এশিয়ার সিংহভাগ জুড়ে তাদের সাম্রাজ্য স্থাপন করেছিল। এশিয়ার বিপুর ঐশ্বর্যের নিয়ন্ত্রণের লক্ষ্যে একাধিক ইউরোপীয় জাতি বহু এশীয় দেশ ও অঞ্চল আক্রমণ করে ও এগুলিকে উপনিবেশে পরিণত করে। ২য় বিশ্বযুদ্ধের শেষে উপনিবেশগুলি স্বাধীনতা লাভ করতে শুরু করে। ১৯৪৭ সালে ভারত ও পাকিস্তার স্বাধীনতা লাভ করে। মধ্য এশীয় রাষ্ট্রগুলি রুশ সাম্রাজ্যের অংশ ছিল এবং এগুলি সাম্যবাদী সোভিয়েত ইউনিয়নের অংশে পরিণত হয়; এরা ১৯৯০-র দশকে এসে স্বাধীনতা লাভ করে। সোভিয়েতদের পাশাপাশি চীনেও বিশ শতকের মধ্যভাগে সাম্যবাদীরা ক্ষমতায় আসে। সাম্যবাদীরা কোরিয়া ও ভিয়েতনামে পশ্চিমা শক্তির বিরুদ্ধে লড়াই করে, ফলে ১৯৭৫ সালে একীভূত ভিয়েতনাম রাষ্ট্রের জন্ম হয়, কিন্তু কোরিয়া দুইভাগ হয়ে যায়। দক্ষিণ-পশ্চিম এশিয়াতে ২০শ শতক জুড়ে অনেকগুলি সংঘাত ঘটে; ইসরায়েলের প্রতিষ্ঠা, ইসরায়েল-আরব যুদ্ধসমূহ, ইরান-ইরাক যুদ্ধ, পারস্য উপসাগরীয় যুদ্ধ, ইত্যাদি। প্রাচীন সিল্ক রোড পর্যটক (ANCIENT SILK ROAD TRAVELLERS)
আড়িয়াল খাঁ নদ

আড়িয়াল খাঁ পদ্মার একটি প্রধান শাখা নদ। আড়িয়াল খাঁ হচ্ছে ফরিদপুর, মাদারীপুর ও বরিশাল জেলার একটি নদ। নদটির দৈর্ঘ্য ১৫৫ কিলোমিটার, গড় প্রস্থ ৩০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আড়িয়াল খাঁ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২। অতীতে নদটির নাম ছিল ভুবনেশ্বর। ১৮০১ সালে ঠগি দমনের জন্য আড়িয়াল খাঁ নামক একজন জমাদার গভর্ণমেন্ট কর্তৃক নিযুক্ত হয়। ভুবনেশ্বর নদ থেকে একটি খাল খনন করিয়ে তা প্রাচীন পদ্মার দক্ষিণাংশের সঙ্গে সংযুক্ত করিয়ে দেওয়া হয়। এই খালটিই কালক্রমে প্রবল রুপ ধারণ করে প্রাচীন পদ্মা ও ভুবনেশ্বরের কতকাংশ গ্রাস করে এবং সাধারণ জনগণের কাছে আড়িয়াল খাঁ নামে পরিচিত হয়। বর্তমানে সমুদ্রগামী পদ্মার শাখাগুলোর মধ্যে মধুমতী ও আড়িয়াল খাঁ নদ দুটি প্রধান। পদ্মা নদীর গোয়ালন্দ ঘাট থেকে প্রায় ৫১.৫ কিমি দক্ষিণ-পূর্বের পদ্মা থেকে এই শাখা নদ (আড়িয়াল খাঁ) প্রবাহিত হয়ে ফরিদপুর ও মাদারীপুর জেলার মধ্য দিয়ে বরিশালের গৌরনদী উপজেলা ও মুলাদী উপজেলার উত্তর-পূর্বভাগ দিয়ে প্রবাহিত হয়ে তেঁতুলিয়া চ্যানেলে ঢুকেছে। আড়িয়াল খাঁ নদ চলার পথে নড়িয়ার খাল, পালং খাল, ভুবনেশ্বর, ময়নাকাটা, কুমার, কাইলা, নয়াভাঙনী, জয়ন্তী প্রভৃতি নদ-নদীর মাধ্যমে পদ্মা নদীর সাথে সংযোগ রক্ষা করে চলেছে। নদের গতিপথ প্রায়ই আঁকাবাঁকা। নদটি ভাঙনপ্রবণ। এর ফলে অনেক জনপদ এর গর্ভে বিলীন হয়েছে। মাদারীপুর শহরও এই নদীর ভাঙনে ক্ষতিগ্রস্ত হওয়ার প্রবল আশঙ্কা রয়েছে। এই নদীর তীরবর্তী উল্লেখযোগ্য স্থানগুলো হলো পিঁয়াজখালী, চৌধুরীহাট, উৎরাইল, দত্তপাড়া, কবিরাজপুর, লতিখোলা, সফিপুর, নোমরহাট, মাদারীপুর পৌরসভা, খাসেরহাট বন্দর। উনিশ শতকের শেষ দিকে আড়িয়াল খাঁ ছিল প্রধান ধারা। বর্তমানে এর শেষ প্রান্ত পলি ভরাট হয়ে মাদারীপুরের কাছে আড়িয়াল খাঁ দুটি শখায় বিভক্ত হয়েছে। বাঁ দিকের প্রবাহিত অংশ আড়িয়াল খাঁ। আর ডান দিকে টরকি নামে প্রবাহিত হচ্ছে। আড়িয়াল খাঁ নদটি সারা বছর নাব্য। মার্চ-এপ্রিলে পানির প্রবাহ কম থকে। তবে বর্ষাকালে পানি প্রবাহ বেশি থাকে। তখন জুলাই-আগস্ট মাসে প্রবাহের পরিমাণ দাঁড়ায় ৪ হাজার ঘনমিটার/সেকেন্ড। এ সময় নদে পানির গভীরতা ১২ মিটার পর্যন্ত থাকে। নদটির মোট দৈর্ঘ্য ১৬৩ কিমি। মাদারীপুর পর্যন্ত স্বাভাবিক জোয়ার-ভাটার পরিসর ০.৩২ মিটার। প্রস্থ ৩০০ মিটার। নদটির অববাহিকার আয়তন ১৪৩৮ বর্গ কিমি। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ১৭-১৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) বাংলাদেশের নদীঃ মোকাররম হোসেন; পৃষ্ঠা ১৩৮ ও ১৩৯; কথাপ্রকাশ; দ্বিতীয় সংস্করণঃ আগস্ট ২০১৪ "আড়িয়াল খাঁ নদ"। অনুশীলন। সংগ্রহের তারিখ ২ ফেব্রুয়ারি ২০১৭।  বাংলাপিডিয়ায় আড়িয়াল খাঁ নদী
রূপগঞ্জ উপজেলা

রূপগঞ্জ উপজেলা বাংলাদেশের ঢাকা বিভাগের নারায়ণগঞ্জ জেলার অন্তর্গত একটি উপজেলা। রূপগঞ্জ উপজেলার অবস্থান ২৩°৪৭′৩৫″ উত্তর ৯০°৩১′০০″ পূর্ব﻿ / ﻿২৩.৭৯৩১° উত্তর ৯০.৫১৬৭° পূর্ব﻿ / 23.7931; 90.5167। রাজধানী ঢাকার পূর্ব সীমানায় শীতলক্ষ্যার নদীর তীরে গড়ে উঠা জনপদ নারায়ণগঞ্জ জেলার রূপগঞ্জ উপজেলা। ভৌগোলিক ভাবে এ উপজেলার উত্তরে গাজীপুর জেলার কালীগঞ্জ উপজেলা ও নরসিংদী জেলার পলাশ উপজেলা, দক্ষিণে সোনারগাঁও উপজেলা, পূর্বে আড়াইহাজার উপজেলা ও নরসিংদী সদর উপজেলা, পশ্চিমে ঢাকার ডেমরা থানা, খিলগাঁও থানা, বাড্ডা থানা ও খিলক্ষেত থানা। আয়তন প্রায় ১৭৬ বর্গকিলোমিটার বা ৬৮.০২ বর্গমাইল। রূপগঞ্জ নামের সঠিক ইতিহাস পাওয়া যায় না। অনুসন্ধানে ভিন্নি ভিন্ন মত পাওয়া গেছে। কথিত আছে রূপবাবু নামে এ এলাকায় একজন প্রভাবশালী তালুকদার ছিলেন যার নামানুসারে রূপগঞ্জের নামকরণ করা হয়েছে। ভোলাব ইউনিয়ন মুড়াপাড়া ইউনিয়ন ভুলতা ইউনিয়ন গোলাকান্দাইল ইউনিয়ন দাউদপুর ইউনিয়ন রূপগঞ্জ ইউনিয়ন কায়েতপাড়া ইউনিয়ন কাঞ্চন পৌরসভা তারাব পৌরসভা রাসেল পার্ক রূপগঞ্জ জিন্দা পার্ক মুড়াপাড়া রাজবাড়ি চারিতালুক, পাল বাড়ী সুবর্ণগ্রাম পন্ড গার্ডেন কুদ্দুস পার্ক লা-রিভারিয়া রিসোর্ট শীতলক্ষ্যা ওয়াটারফ্রন্ট রিসোর্ট Water Kingdom Park নারায়ণগঞ্জ জেলা ঢাকা বিভাগ বাংলাদেশের উপজেলাসমূহ বাংলাদেশ জাতীয় তথ্য বাতায়ন (জুন ২০১৪)। "এক নজরে"। গণপ্রজাতন্ত্রী বাংলাদেশ সরকার। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  বাংলাপিডিয়ায় রূপগঞ্জ উপজেলা
বন্দর উপজেলা

বন্দর বাংলাদেশের নারায়ণগঞ্জ জেলার অন্তর্গত একটি উপজেলা। উপজেলার অবস্থান ২৩°৩৫′৩৫″ উত্তর ০৯০°৩১′১৩″ পূর্ব﻿ / ﻿২৩.৫৯৩০৬° উত্তর ৯০.৫২০২৮° পূর্ব﻿ / 23.59306; 90.52028। এ উপজেলার উত্তরে সোনারগাঁও উপজেলা, দক্ষিণে মুন্সীগঞ্জ সদর উপজেলা, পূর্বে সোনারগাঁও উপজেলা, পশ্চিমে নারায়ণগঞ্জ সদর উপজেলা ও শীতলক্ষ্যা নদী। বন্দর উপজেলা ও শীতলক্ষ্যা নদীর পশ্চিম পাড়ের সদর থানা কে নিয়ে নারায়ণ গঞ্জ-৫ সংসদীয় আসন গঠিত। এছাড়া ভুতপূর্ব কদমরসুল পৌরসভা ও শীতলক্ষ্যা নদীর অন্য পাড়ের সদর থানা কে একত্র করে নারায়ণগঞ্জ সিটি কর্পোরেশন গঠনের পর একবার নির্বাচন অনুষ্ঠিত হয়। এছাড়া উপজেলা পরিষদের নির্বাচিত চেয়ারম্যান ও ভাইস-চেয়ারম্যান রয়েছেন। পুলিশ স্টেশন, ফাঁড়ী ও একটি জল পুলিশ ফাঁড়ী রয়েছে। চিত্তাকর্ষক স্থান : সোনাকান্দা কেল্লা বা "দুর্গ" ত্রিবেণী খাল ত্রিবেণী মুঘল সেতু সোনাকান্দা হাট বাবা সালেহ মসজিদ বা, "বন্দর শাহী মসজিদ" হাজী বাবা সালেহ মসজিদ বাবা সালেহ সমাধি শাহী মসজিদ পুকুর বা, "গায়েবানা পুকুর" খাদেম হজরত মোজাফ্ফর হোসেইন চিশতী (রহ.) সমাধি ব্রিটিশ ঔপনিবেশিক কুঠি-বাড়ি শীতলক্ষ্যা নদী কত্রাভু লবণ গোলার অবশিষ্ট্যাংশ কাঠ গোলাপ স্থান কদম রসূল দরগাহ কদম রসূল দরগাহ মসজিদ বা, দরগাহ বাড়ি মসজিদ ইসলামের নবী মুহাম্মাদ এর পাথর সংরক্ষিত ঘর হজরত সৈয়্যদ বোরহান উদ্দীন (রহ) সমাধি খাদেম হাজী নূর মোহাম্মদ ও তার সহধর্মিনীর সমাধি মুঘল সেনাপতি মীর্যা নাথান ও তার পিতার সমাধি ঔপনিবেশিক স্থাপনা - বড়বাড়ি মসজিদ ঔপনিবেশিক স্থাপনা - ঈদগাহ ঔপনিবেশিক স্থাপনা -সরদার বাড়ি ঔপনিবেশিক স্থাপনা -চৌধুরী বাড়ি ঔপনিবেশিক স্থাপনা -চেয়ারম্যান বাড়ি ঔপনিবেশিক স্থাপনা -কাজী বাড়ি, কাজী বাড়ি দীঘি ও ঘাট ক্বিয়ামুদ্দি শাহ (রহ) সমাধি ও দরবার শরীফ শাইরা গার্ডেন হোটেল এন্ড রিসোর্টস - মদনপুর দক্ষিণ শিক্ষা প্রতিষ্ঠানের মধ্যে রয়েছে পৃথক বালক/বালিকা উচ্চবিদ্যালয়, সমন্বিত মাদ্রাসা, প্রাথমিক ও প্রাক-প্রাথমিক বিদ্যালয় এবং একটি মহিলা কলেজ। নাবিকদের জন্য একটি সরকারী মেরিন টেকনোলজী ইন্সটীউট ও একটি বেসরকারী মেরিন একাডেমী রয়েছে যা কারিগরী বোর্ডের অধীন। শিক্ষা প্রতিষ্ঠানের মধ্যে রয়েছে পৃথক বালক/বালিকা উচ্চবিদ্যালয়, সমন্বিত মাদ্রাসা, প্রাথমিক ও প্রাক-প্রাথমিক বিদ্যালয় এবং একটি মহিলা কলেজ। নাবিকদের জন্য একটি সরকারী মেরিন টেকনোলজী ইন্সটীউট ও একটি বেসরকারী মেরিন একাডেমী রয়েছে যা কারিগরী বোর্ডের অধীন। উল্ল্যেখযোগ্য বিদ্যালয়ঃ ঢাকেশ্বরী মিলস হাই স্কুল এন্ড কলেজ সোনাকান্দা উচ্চ বিদ্যালয়  মেরিন ডিজেল এন্ড টেকনোলজী ইনস্টিটিউট বিএম ইউনিয়ন উচ্চ বিদ্যালয় ও কলেজ বন্দর মহিলা কলেজ বন্দর গার্লস স্কুল এন্ড কলেজ ৪৯ নং সরকারী প্রাথমিক বিদ্যালয় বন্দর শিশু নিকেতন (কিন্ডারগার্টেন) হাজী আলমচান উচ্চ বিদ্যালয় ও কলেজ নাজিমুদ্দিন ভুঁইয়া বিশ্ববিদ্যালয় কলেজ গিয়াসউদ্দিন প্রাক-প্রাথমিক বিদ্যালয় (কিন্ডারগার্টেন) হাজী সিরাজ উদ্দিন মেমোরিয়াল উচ্চ বিদ্যালয় নবীগঞ্জ উচ্চ বিদ্যালয় সরকারী কদম রসুল কলেজ ফরাজীকান্দা প্রাথমিক বিদ্যালয় ৫০নং সোনাকান্দা বালক সরকারী প্রাথমিক বিদ্যালয় গ্লোবাল ইন্টারন্যাশনাল স্কুল, শাহীমসজিদবাড়ী, বন্দর। সাধারণ পাঠাগার, শাহীমসজিদবাড়ী, বন্দর। ২৮ নং আদমপুর সরকারি প্রথমিক বিদ্যালয় আলী নগর সরকারি প্রথমিক বিদ্যালয় মদনপুর রহমানিয়া উচ্চ বিদ্যালয় মালিবাগ কেরামতিয়া উচ্চ বিদ্যালয় ইউনিক আইডিয়াল স্কুল নারায়ণগঞ্জ বন্দর নারায়ণগঞ্জ জেলা ঢাকা বিভাগ বাংলাদেশের উপজেলাসমূহ বাংলাদেশ জাতীয় তথ্য বাতায়ন (জুন ২০১৪)। "এক নজরে বন্দর উপজেলা"। গণপ্রজাতন্ত্রী বাংলাদেশ সরকার। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  বাংলাপিডিয়ায় বন্দর উপজেলা